Nigeri? se nuwe leier – praag.co.za — 20 jaar jonk!
Nigeri? se nuwe leier
Umaru Yar’Adua is die nuwe president van Nigerië. Die Nigeriese verkiesingskommissie het die omstrede aankondiging gister gemaak. Dit volg op ’n verkiesing wat gekenmerk is deur verskeie insidente van swak logistiek, bedrog en geweld. Selfs Olusegun Obasanjo, die uittredende president en beskermheer van Yar’Adua, het erken dat die verkiesing nie glad verloop het nie.
Yar’Adua het gister ’n beroep gedoen op Nigeriërs om te verenig en gevra dat mense van hulle verskille vergeet. Die opposisie het egter gedreig om die verkiesingsuitslag in die hof te beveg en bykans alle waarnemersendings het die verkiesing gekritiseer.
Yar’Adua is die 55-jarige goewerneur van een van Nigerië se noordelike state, waar Koran-gebaseerde wetgewing geld. Hy word as een van die min goewerneurs gesien wat hom nie aan korrupsie skuldig maak nie. Volgens die verkiesingskommissie het die nuwe president 24.6 miljoen stemme op hom verenig. Hy het onderneem om korrupsie uit te roei. Volgens verlede jaar se verslag van Transparency International verskyn Nigerië in posisie 142 (uit 163) op die lys van mees korrupte lande.
Volgens sy teëstaanders is Yar-Adua egter siek: hy ly aan ’n ernstige nierkwaal en is onlangs in die geheim in Duitsland hiervoor behandel.
укладка ламината цена за м2Данильченко Юрий прокурор
Skrywer Dan RoodtGepubliseer op 24 April 2007 Kategorieë Internasionale nuusSleutelwoord Internasionale nuus, Nigeri? se nuwe leier, Nuus
Vorige Vorige artikel: ‘n Afrikaner in Engeland
Volgende Volgende artikel: Die Nqakulas in die nuus